L 135/84
ET
Euroopa Liidu Teataja
23.5.2023
6.4.
Nõuded juhendajatele ja hindajatele Juhendajad ja hindajad on hooldustöötajad, kellel on järgmine kvalifikatsioon.
i) Juhendajatel: — on käesoleva lisa kohaselt välja antud kehtiv lennundustehnilise töötaja luba või II lisa (osa 145) IV liite kohaselt kehtiv ja kõikidele ICAO 1. lisa nõuetele vastav lennundustehnilise töötaja luba, mis on pädevale asutusele vastuvõetav; — on vähemalt ühe aasta jooksul olnud juhendatava töökohakoolitusega võrreldes sama kategooria lennundustehnilise töötaja luba, kuhu on märgitud asjaomase õhusõiduki õiguste kasutamiseks asjakohane tüübipädevus; — on vajalikud hooldustõendi väljaandmise või allkirjaga kinnitamise õigused hooldusorgani­ satsioonis, kus töökohakoolitus toimub; — on kogemus teiste inimeste koolitamisel (nt praktikajuhendajad, IV lisa (osa 147) kohased juhendajad, kes on läbinud koolitajate koolituskursused või kellel on mis tahes muu võrreldav riiklik kvalifikatsioon või kellel on selleks pädevale asutusele vastuvõetav kvalifikatsioon).
ii) Lõpphindajatel: — on käesoleva lisa kohaselt välja antud kehtiv lennundustehnilise töötaja luba või II lisa (osa 145) IV liite kohaselt kehtiv ja kõikidele ICAO 1. lisa nõuetele vastav lennundustehnilise töötaja luba, mis on pädevale asutusele vastuvõetav; — on vähemalt kolme aasta jooksul olnud hinnatava töökohakoolitusega võrreldes sama kategooria lennundustehnilise töötaja luba, millele on antud sama või sarnase õhusõiduki tüübipädevus; — on kogemus teiste inimeste hindamisel (nt praktikajuhendajad, IV lisa (osa 147) kohased eksamineerijad) ja/või nad on läbinud koolitajate koolituskursused või kellel on mis tahes muu võrreldav riiklik kvalifikatsioon või kellel on selleks pädevale asutusele vastuvõetav kvalifikatsioon); — ei ole olnud taotleja töökohakoolituse juhendaja; kui hindaja on olnud seotud töökohakoo­ litusega, peab töökohakoolituse hindamisel osalema sõltumatu vaatleja. 6.5.
Töökohakoolituse dokumendid ja andmed Töökohakoolituse edukat läbimist tõendatakse taotlejale lõpphindamisaruande ja töökohakoolituse logiraamatuga.
Töökohakoolituse dokumendid esitatakse pädevale asutusele, et toetada loa väljaandmise või muutmise taotlust vastavalt käesoleva lisa B jao B alajaole.
Töökohakoolituse dokumente säilitab koolituse toimumiskohaks olev hooldusorganisatsioon oma pädeva asutusega kokku lepitud korras.“; 22) IV liide asendatakse järgmisega: „IV liide
III lisa (osa 66) kohase lennundustehnilise töötaja loa laiendamiseks nõutav kogemus ning baasteadmiste moodulid või osalised moodulid A. Kogemustega seotud nõuded Tabelis A on esitatud töökogemuse pikkus (kuudes), mis on nõutav uue kategooria või alamkategooria lisamiseks III lisa (osa 66) kohasele loale.
Nõutav kogemus võib olla 50 % võrra väiksem, kui taotleja on konkreetse alamkategooriaga seoses lõpetanud osa 147 kohase sertifitseeritud baaskoolituskursuse.